Bejaarde beskuldig van brand by tehuis | Nuus24
Taipei – ‘n 69-jarige pasiënt word daarvan beskuldig dat hy die brand gestig het die lewe van 12 bejaardes by 'n tehuis geëis het.Lin Chi-hsiung is glo ernstig siek en depressief oor sy gesondheid en het besluit om die hospitaal, waar die tehuis geleë is, aan die brand te steek, het Tseng Chao-kai, ‘n staatsaanklaer, gesê.“As iemand ernstig siek is dan kan hul geestestoestand baie onstabiel raak. Hy gaan van brandstigting en moord aangekla word, maar sy gesondheid kan egter sy verhoor beïnvloed,” het Chao-kai gesê.Chi-hsiung is in ‘n pakhuis agter die Hsinying-hospitaal gevind en aan die polisie erken dat hy die brand gestig het. Plaaslike media het berig dat Chi-hsiung terminale kanker het, maar die staatsaanklaer het geweier om kommentaar te lewer.Die brand, waarin 12 bejaardes dood is en 60 ander mense beseer is, is glo die ergste hospitaal-brand in die geskiedenis van Taiwan.– Volg Nuus24 op Twitter
Lees meer oor: taiwan | bejaardes | brande VOLGENDE OP NUUS24X